text: [{"text_idx": "#000004", "text": "Mormii lammiileen Falasxiin bara 2018 Gaazaa keessatti geggeessaa turan ukkaamsuudhaaf, waraanni Israa\u2019el Falasxiinota heddu ajjeesuun ni yaadatama. Kanuma hordofuun dhaabbanni mootummoota gamtoomanii Komishiinii addaa hundeessuun, garee ogeeyyotaa ajjeechaa kana qoratu gara Gaazaatti bobbaasee kan ture yoo tahu, gareen kun qorannoo geggeessaa ture xumuruun gabaasa baaseen, Israa\u2019el Gaazaa keessatti yakkoota dhala namaa (Crimes against humanity) raawwachuu ragaalee qabatamaa kan argate tahuu beeksise."}, {"text_idx": "#000005", "text": "Walitti qabaan Komishiinii qorannoo addaa ogeeyyota UN Santiago Canton ibsa Khamiisa har\u2019aa kenneen akka jedhetti, \u201cloltoonni Israa\u2019el Gaazaa keessatti seera addunyaa cabsuu qofa osoo hin taane, lammiilee Falasxiin irratti yakkoota dhala namaa fi yakkoota waraanaa heddu raawwatanii jiru\u201djedhe."}, {"text_idx": "#000006", "text": "Bifleewwan waraana Israa\u2019el ogeeyyota fayyaa, gaazexeessitoota, daa\u2019imman fi namoota hir\u2019ina qaamaa qaban ifatti osoo argan, fageenya irraa alaamanii dhukaasuun ajjeesaa turuu isaanii ragaaleen qabatamaa kan argaman tahuu gabaasichi ni addeessa. March 30-December 31/2018 yeroo jiru keessatti qofa, lammiileen Falasxiin harkaa qullaa mormaa turan 6,000 ol biflee waraana Israa\u2019eliin kan rukutaman tahuu qorannoon kun ni mul\u2019isa."}, {"text_idx": "#000007", "text": "Komishiinii addaa UN kun, qorannoo kana geggeessuuf namoota miidhaman 325 akka dubbisee fi dokumantiiwwan addaa addaa 8,000 ol kan qorate tahuu beeksise. Dabalataanis suuraalee fi Viidiyoowwan dirooniin waraabaman heddu walitti qabuun qorachuu beeksise."}, {"text_idx": "#000008", "text": "Israa\u2019el \u201cnamoonni rukutaman warra gocha shororkeessummaa raawwachuuf sochii irra turan\u201djechuun mormaa turte. Haata\u2019u malee qorattoonni UN \u201cmormiin Falasxiinotaa kaayyoo ifa tahe kan qabuu fi karaa nagayaatiin geggeeffamaa ture\u201djechuun himannaa Israa\u2019el kuffisan."}, {"text_idx": "#000016", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]